Proiect

Lege
pentru completarea articolului 22 al Legii cu privire la veterani

Articol unic. Legea nr. 190-XV din 8 mai 2003 cu privire la veterani (Monitorul Oficial al Republicii Moldova, 2003, nr. 84-86, art. 392), art. 22, alin (1) cu modificările ulterioare se completează după cum urmează:

1. Articolul 22 aliniatul (1):

La litera b) şi litera d) după cuvintele „Ordinul Republicii” se introduc cuvintele „ , Ordinul „Ştefan cel Mare””.
Preşedintele Parlamentului
Nota explicativă

la proiectul de Lege pentru completarea art. 22 din 

Legea cu privire la veterani

 
Prin modificările şi completările operate la Legea cu privire la veterani, Parlamentul Republicii Moldova a decis stabilirea unor alocaţii lunare pentru persoanele decorate cu înalte distincţii de stat. Spre regret, persoanele decorate cu ordinul „Ştefan cel Mare” nu au fost incluse sub incidenţa acestei legi, deşi aceste persoane au manifestat vitejie şi spirit de sacrificiu în apărarea independenţii şi  integrităţii Republicii Moldova. 

Statul este obligat să-şi onoreze eroii şi apărătorii ţării, cu atît mai mult, că deţinătorii ordinului „Ştefan cel Mare” sunt cetăţenii care au opus rezistenţă şi au participat la conflictul armat din 1992, care au riscat cu sănătatea, viaţă proprie.  


În contextul celor menţionate, propun completarea aliniatului (1) al articolului 22 al Legii cu privire la veterani cu sintagma „Ordinul „Ştefan cel Mare”, care va oferi deţinătorilor ordinului o alocaţie lunară de 500 de lei de la bugetul de stat.  Reieşind din faptul, că numărul deţinătorilor acestui ordin nu este mare, consider că acordarea alocaţiilor lunare nominale nu va afecta grav bugetul de stat.
